แฟนประจำเดือนมาวันแรก วันที่ 21 หมดวันที่ 23 ผมมีอะไรกับแฟนวันที่ 28 ประมาณ 14:40น. รอบแรกไม่ได้สวมถุงยางแต่หลั่งนอก แล้วก็รอบสองหลังจากนั้นอีกประมาณหนึ่งชั่วโมง มีการสอดใส่แต่ไม่เสร็จ หลังจากนั้นให้กินยาคุมฉุกเฉินไปแล้ว ตอนประมาณ 18:55 แต่มาอาเจียนออกตอนประมาณ21:10น. หลังจากนั้น 5-6 ชั่วโมงก็กินเม็ดสองตามไป อยากทราบว่าโอกาสตั้งครรภ์มีมากน้อยขนาดไหนครับ
สวัสดีค่ะ หากประจำเดือนมาวันที่ 21 เม.ย. การมีเพศสัมพันธ์ในวันที่ 28 เม.ย. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาร 4%-22%สำหรับการทานยาคุมฉุกเฉิน หากได้ทานเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ และทานเม็ดที่ 2 ภายในไม่เกิน 12 ชั่วโมงหลังจากทานเม็ดแรกไป ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ส่วนการอาเจียนหลังจากทานยาไปแล้ว 2 ชั่วโมง ไม่น่ามีผลต่อประสิทธิภาพของยา เพราะยาน่าจะถูกดูดซึมเข้าสู่ร่างกายจนหมดแล้ว ซึ่งไม่จำเป็นต้องเริ่มทานใหม่ค่ะ ดังนั้น โอกาสในการตั้งครรภ์จึงถือว่าน้อยอยู่